Ericu950/Stoicheia-meter-silver huggingface dataset:
ἀρκτέον δ ἀπὸ τοῦ τελευταίου τοῦ πρὸς γονεῖς , ἐπειδὴ καὶ περὶ αὐτοῦ λόγος ἔναυλος 0 .
ἐάν , φησί , τις τυπτήσῃ πατέρα ἢ μητέρα , καταλευέσθω ·
οὐ γὰρ θέμις ζῆν τῷ προπηλακίζοντι τοὺς τοῦ ζῆν αἰτίους 0 .
ἀλλ  ἔνιοι τῶν εὐπαρύφων καὶ νομοθετῶν πρὸς δόξας ἀπιδόντες μᾶλλον ἢ τὴν ἀλήθειαν ἐκομψεύσαντο κατὰ πατροτυπτῶν ὁρίσαντες χειρῶν ἀποκοπήν , ὑπὲρ τοῦ παρὰ τοῖς εἰκαιοτέροις καὶ ἀνεξετάστοις εὐδοκιμῆσαι νομίζουσιν ἁρμόττον εἶναι τὰ μέρη οἷς ἐτύπτησαν τοὺς γονεῖς ἀκρωτηριάζεσθαι 0 .
ἔστι δ  εὔηθες τοῖς ὑπηρετηκόσι πρὸ τῶν αἰτίων δυσχεραίνειν , τὴν γὰρ ὕβριν οὐ χεῖρες ἀλλὰ διὰ χειρῶν ὑβρισταὶ δρῶσιν , οὓς ἀναγκαῖον κολάζειν 0 ·
εἰ μὴ καὶ τοὺς ἀνδροφονήσαντας ξίφει μεθετέον ὑπερόριον τὸ ξίφος ῥίψαντας , καὶ τ οὐναντίον τοῖς ἀριστεύσασιν ἐν πολέμῳ τιμὰς οὐ δοτέον , ἀλλὰ ταῖς ἀψύχοις παντευχίαις , δι ὧν ἠνδραγαθίσαντο ·
μὴ καὶ τῶν ἐν γυμνικοῖς ἀγῶσι στάδιον ἢ δίαυλον ἢ δόλιχον νενικηκότων ἢ πυγμὴν ἢ παγκράτιον σκέλη καὶ χεῖρας αὐτὸ μόνον ταινιοῦν ἐπιχειρήσουσιν ὅλα τὰ σώματα τῶν ἀθλητῶν παρέντες ;
γέλως μέντ ἂν εἴη τὰ τοιαῦτ  εἰσηγεῖσθαι , τὰ ὧν οὐκ ἄνευ κολάζοντας ἢ τιμῶντας , δέον τοὺς αἰτίους 0 ·
οὐ δὲ γὰρ μουσικὴν ἐπιδεικνύμενόν τινα δι αὐλῶν ἢ λύρας καὶ σφόδρα κατορθοῦντα παραμειψάμενοι τὰ ὄργανα κηρυγμάτων καὶ τιμῶν ἀξιοῦμεν .
τί οὖν ἔδει πατροτύπτας , ὦ γενναῖοι νομοθέται , χειροκοπεῖν ;
ἢ ἵνα πρὸς τῷ εἶναι μηδὲν χρήσιμοι τὸ παράπαν καὶ δασμὸν οὐκ ἐτήσιον ἀλλ ἐφήμερον ἀναπράττωσι παρὰ τῶν ἠδικημένων τροφὰς ἀναγκαίας ἅτε πορίζειν ἀδυνατοῦντες 0 ;
οὐ γὰρ σιδήρειος πατήρ ἐστί τις οὕτως , ὡς λιμῷ περιϊδεῖν θνῄσκοντα υἱόν , καὶ ταῦτα χρόνῳ τῆς ὀργῆς ἀμαυρουμένης .
κ ἂν μὴ ἐπενέγκῃ μέντοι χεῖρας , κακηγορῇ δ οὓς χρέος ἀναγκαῖον εὐφημεῖν ἢ καὶ τρόπῳ ἑτέρῳ δρᾷ τι τῶν ἐπ ἀτιμίᾳ γονέων , θνῃσκέτω 0 ·
κοινὸς γὰρ ἐχθρὸς καί , εἰ δεῖ τ ἀληθὲς εἰπεῖν , δήμιος ἁπάντων 0 ·
ἐπεὶ τίνι γένοιτ  ἂν εὐμενὴς ἄλλῳ ὁ μη δὲ τοῖς αἰτίοις τοῦ ζῆν , δι οὓς εἰς γένεσιν ἦλθεν , ὧν ἐστι προσθήκη ;
πάλιν δ ὁ τὴν ἱερὰν ἑβδόμην βέβηλον ἀποφήνας τό γ ἐπ  αὐτὸν ἧκον μέρος ὑπόδικος ἔστω θανάτου .
τ οὐναντίον γὰρ τοῖς βεβήλοις καὶ πράγμασι καὶ σώμασι καθαρσίων εὐπορητέον εἰς τὴν ἀμείνω μεταβολήν , ἐπειδὴ „ φθόνος ” , ὡς ἔφη τις , „ ἔξω θείου χοροῦ βαίνει ” .
τὸ δὲ τολμᾶν τὰ καθωσιωμένα παρακόπτειν καὶ παραχαράττειν ὑπερβάλλουσαν ἀσέβειαν ἐμφαίνει .
κατὰ τὴν παλαιὰν ἐκείνην ἐξ Αἰγύπτου μετανάστασιν ἡνίκα δι ἐρήμης ἀτριβοῦς ἅπασα ἡ πληθὺς ὡδοιπόρει , γενομένης ἑβδόμης αἱ μὲν τοσαῦται μυριάδες , ὅσας ἐδήλωσα πρότερον , ἐν ταῖς σκηναῖς κατὰ πολλὴν ἡσυχίαν διέτριβον , εἷς δ οὐχὶ τῶν ἠμελημένων καὶ ἀφανῶν ὀλίγα φροντίσας τῶν διατεταγμένων καὶ χλευάσας τοὺς φυλάττοντας ἐξῄει μὲν ἐπὶ φρυγανισμόν , ἔργῳ δ εἰς παρανομίας ἐπίδειξιν .
καὶ ὁ μὲν ὑπέστρεφεν ἀγκαλίδα ἀγαγών , οἱ δὲ τῶν σκηνῶν ἐκχυθέντες , καίτοι παρατεθηγμένοι , νεώτερον οὐδὲν ἕνεκα τοῦ περὶ τὴν ἡμέραν ἱεροπρεποῦς εἰργάσαντο , πρὸς δὲ τὸν ἄρχοντα ἀγαγόντες τὸ ἀσέβημα μηνύουσιν ·
ὁ δ εἰς εἱρκτὴν ἀποθέμενος , ἐκπεσόντος λογίου καταλεύειν τὸν ἄνθρωπον , ἐκδίδωσι τοῖς πρῶτον θεασαμένοις εἰς ἀπώλειαν .
ὡς γάρ , οἶμαι , πῦρ ἐναύειν ἑβδόμαις οὐκ ἐπιτέτραπται  δι ἣν πρόσθεν αἰτίαν εἶπον  , οὕτως οὐ δὲ τὰ πυρὸς ἐκκαύματα συλλέγειν 0 .
τοῖς μάρτυρα καλοῦσιν ἐπὶ μὴ ἀληθεῖ θεὸν ὥρισται δίκη θανάτου ·
προσηκόντως 0 ·
οὐ δὲ γὰρ ἄνθρωπος τῶν μετρίων ἀνέξεταί ποτε παρακληθεὶς συνεπιγράψασθαι ψεύδεσιν , ἀλλ ἐχθρὸν ἄπιστον ὑπολαβεῖν ἄν μοι δοκεῖ τὸν εἰς ταῦτα προτρέποντα .
ὅθεν ῥητέον ·
τὸν ὁμνύντα μάτην ἐπ ἀδίκῳ θεὸς ὁ τὴν φύσιν ἵλεως οὔποτε τῆς αἰτίας ἀπαλλάξει δυσκάθαρτον καὶ μιαρὸν ὄντα , κ ἂν διαφύγῃ τὰς ἀπ ἀνθρώπων τιμωρίας .
διαδράσεται δ οὐδέποτε ·
μυρίοι γὰρ ἔφοροι , ζηλωταὶ νόμων , φύλακες τῶν πατρίων ἀκριβέστατοι , ἐπὶ καταλεύσει τι δρῶσιν ἀμειλίκτως ἔχοντες ·
εἰ μὴ ἄρα ἐπὶ μὲν ἀτιμίᾳ πατρὸς ἢ μητρὸς φονᾶν ἄξιον , ἐπὶ δ ὀνόματι τῷ καὶ αὐτῆς εὐκλεεστέρῳ σεμνότητος ὑπ ἀσεβῶν ἀτιμουμένῳ μετριώτερον οἰστέον 0 1 .
ἀλλ  οὐχ οὕτως ἐστί τις ἀνόητος , ὡς ἕνεκα τῶν ἐλαττόνων κτείνων τοὺς αἰτίους ἐπὶ τοῖς μείζοσιν ἐᾶν ·
μεῖζον δ  ἀσέβημα τοῦ πρὸς γονεῖς κακηγορουμένους καὶ ὑβριζομένους τὸ περὶ τὴν ἱερὰν πρόσρησιν θεοῦ γενόμενον ἐκ ψευδορκίας 0 .
εἰ δὲ ὁ μὴ προσηκόντως ὀμνὺς ὑπαίτιος , πόσης ἄξιος τιμωρίας ὁ τὸν ὄντως ὄντα θεὸν ἀρνούμενος καὶ τοὺς γεγονότας πρὸς τοῦ πεποιηκότος τιμῶν καὶ μὴ μόνον γῆν ἢ ὕδωρ ἢ ἀέρα ἢ πῦρ , τὰ στοιχεῖα τοῦ παντός , ἢ πάλιν ἥλιον καὶ σελήνην καὶ πλάνητας καὶ ἀπλανεῖς ἀστέρας ἢ τὸν σύμπαντα οὐρανόν τε καὶ κόσμον σέβειν ἀξιῶν , ἀλλὰ καὶ ὅσα θνητοὶ δημιουργοὶ κατεσκεύασαν ξύλα καὶ λίθους , ἅπερ εἰς ἀνθρωποειδεῖς τύπους ἐμορφώθη 0 1 2 ;
τοιγάρτοι καὶ αὐτὸς ἐξομοιούσθω τοῖς χειροκμήτοις ·
θέμις γὰρ μὴ μετέχειν ψυχῆς τὸν τὰ ἄψυχα τιμήσαντα , καὶ μάλιστα φοιτητὴν γενόμενον Μωυσέως , οὗ πολλάκις ἤκουσε λέγοντός τε καὶ προφητεύοντος τὰς ἱερωτάτας καὶ καταθέους ἐκείνας ὑφηγήσεις 0 ·
ὄνομα θεῶν ἑτέρων μή τε τῇ ψυχῇ παραδέξῃ εἰς ὑπόμνησιν μή τε φωνῇ διερμηνεύσῃς , ἀλλ ἑκάτερον , νοῦν καὶ λόγον , μακρὰν τῶν ἄλλων διαζεύξας ἐπίστρεψον πρὸς τὸν πατέρα καὶ ποιητὴν τῶν ὅλων , ἵνα καὶ φρονῇς περὶ μοναρχίας τὰ ἄριστα καὶ κάλλιστα καὶ λέγῃς τὰ πρέποντα καὶ λυσιτελέστατα σαυτῷ τε καὶ τοῖς ἀκουσομένοις .
Αἱ μὲν οὖν κατὰ τῶν παραβαινόντων τοὺς πέντε χρησμοὺς τιμωρίαι δεδήλωνται .
τὰ δὲ προκείμενα τοῖς φυλάττουσιν αὐτοὺς ἆθλα , καὶ εἰ μὴ ῥηταῖς προστάξεσι μεμήνυκεν ὁ νόμος , ἀλλά τοι δι ὑπονοίας ἐμφαίνεται .
τὸ μὲν οὖν μὴ νομίζειν θεοὺς ἑτέρους μη δὲ χειρόκμητα θεοπλαστεῖν μη δὲ ψευδορκεῖν ἑτέρου γέρως χρεῖον οὐκ ἔστιν ·
αὐτὸ γάρ , οἶμαι , τὸ ταῦτα ἐπιτηδεύειν ἄριστον καὶ τελεώτατόν ἐστι γέρας ·
ἐπὶ τίνι γὰρ δύναιτ ἄν τις ἡσθῆναι μᾶλλον ἀληθείας ἐρῶν ἢ τῷ ἑνὶ προσκεῖσθαι θεῷ καὶ τῆς τούτου θεραπείας ἀδόλως καὶ καθαρῶς περιέχεσθαι 0 ;
καλῶ δὲ μάρτυρας , οὐχ οἵτινες θεραπεύουσι τῦφον , ἀλλὰ τοὺς ἀπλανῆ ζῆλον ἐζηλωκότας , παρ οἷς ἀλήθεια τιμᾶται ·
φρονήσεώς τε γὰρ ἆθλον αὐτὴ ἡ φρόνησις καὶ δικαιοσύνη καὶ ἑκάστη τῶν ἄλλων ἀρετῶν ἑαυτῆς ἐστι γέρας 0 .
ἡ δ ὥσπερ ἐν χορῷ καλλιστεύουσα καὶ κατάρχουσα πασῶν ὁσιότης πολὺ πλέον ἐστὶν ἑαυτῆς καὶ ἀγώνισμα καὶ ἆθλον , παρέχουσα καὶ τοῖς χρωμένοις εὐδαιμονίαν καὶ τοῖς τούτων παισὶ καὶ ἐγγόνοις εὐπραγίας ἀναφαιρέτους 0 .
πάλιν γε μὴν τοῖς τὴν ἱερὰν ἑβδόμην φυλάττουσι συμβαίνει περὶ δύο τὰ ἀναγκαιότατα ὠφελεῖσθαι , σῶμα καὶ ψυχήν , τὸ μὲν ἀναπαύλαις ἐκ τῶν συνεχῶν καὶ ἀτρύτων πόνων , τὴν δ ὑπολήψεσιν ἀρίσταις περὶ θεοῦ ὡς κοσμοποιοῦ καὶ ἐπιμελουμένου ὧν ἐγέννησε 0 1 ·
καὶ γὰρ τὰ σύμπαντα ἐτελεσφόρησεν ἑβδομάδι .
δῆλον οὖν ἐκ τούτων , ὅτι τὴν ἑβδόμην τιμῶν αὐτὸς εὑρίσκεται τιμήν 0 .
ὁμοίως μέντοι καὶ ὁ τοὺς γονεῖς ἀποδεχόμενος μὴ θηράσθω τι πλέον ·
εὑρήσει γὰρ σκοπῶν ἐν αὐτῷ τῷ ἔργῳ τὸ ἆθλον .
οὐ μὴν ἀλλ ἐπειδὴ τῶν προτέρων τεσσάρων κεφαλαίων , ἃ θειοτέρας ἔλαχε μοίρας , ἔλαττον τοῦτ ἐστὶ διὰ τὸ θνητῶν ἐφάπτεσθαι , παρηγόρησεν εἰπών ·
„ τίμα πατέρα καὶ μητέρα , ἵνα εὖ σοι γένηται καὶ ἵνα μακροχρόνιος γένῃ “  Exod .
5 , 16  , δύο γέρα τιθείς ·
ἓν μὲν μετουσίαν ἀρετῆς , τὸ γὰρ εὖ ἡ ἀρετὴ ἢ οὐκ ἄνευ ἀρετῆς , ἕτερον δέ , εἰ δεῖ τ ἀληθὲς εἰπεῖν , ἀθανασίαν διὰ πολυχρονίου ζωῆς καὶ βίου μακραίωνος , ὃν καὶ μετὰ σώματος θρέψεις ψυχῇ κεκαθαρμένῃ τελείᾳ καθάρσει βιῶν 0 1 2 .
ταῦτα μὲν οὖν ἀποχρώντως λέλεκται , τὰ δ ἐν τῇ δευτέρᾳ δέλτῳ μετὰ ταῦτα καιροῦ διδόντος ἐπισκεψόμεθα .
ἦν ποτε χρόνος , ὅτε φιλοσοφίᾳ σχολάζων καὶ θεωρίᾳ τοῦ κόσμου καὶ τῶν ἐν αὐτῷ τὸν καλὸν καὶ περιπόθητον καὶ μακάριον ὄντως νοῦν ἐκαρπούμην , θείοις ἀεὶ λόγοις συγγινόμενος καὶ δόγμασιν , ὧν ἀπλήστως καὶ ἀκορέστως ἔχων ἐνευφραινόμην , οὐδὲν ταπεινὸν φρονῶν ἢ χαμαίζηλον οὐ δὲ περὶ δόξαν ἢ πλοῦτον ἢ τὰς σώματος εὐπαθείας ἰλυσπώμενος , ἀλλ ἄνω μετάρσιος ἐδόκουν ἀεὶ φέρεσθαι κατά τινα τῆς ψυχῆς ἐπιθειασμὸν καὶ συμπεριπολεῖν ἡλίῳ καὶ σελήνῃ καὶ σύμπαντι οὐρανῷ τε καὶ κόσμῳ .
τότε δὴ τότε διακύπτων ἄνωθεν ἀπ αἰθέρος καὶ τείνων ὥσπερ ἀπὸ σκοπιᾶς τὸ τῆς διανοίας ὄμμα κατεθεώμην τὰς ἀμυθήτους θεωρίας τῶν ἐπὶ γῆς ἁπάντων καὶ εὐδαιμόνιζον ἐμαυτὸν ὡς ἀνὰ κράτος ἐκπεφευγότα τὰς ἐν τῷ θνητῷ βίῳ κῆρας 0 .
ἐφήδρευε δ  ἄρα μοι τὸ κακῶν ἀργαλεώτατον , ὁ μισόκαλος φθόνος , ὃς ἐξαπιναίως ἐπιπεσὼν οὐ πρότερον ἐπαύσατο καθέλκων πρὸς βίαν ἤ με καταβαλεῖν εἰς μέγα πέλαγος τῶν ἐν πολιτείᾳ φροντίδων , ἐν ᾧ φορούμενος οὐ δ ὅσον ἀνανήξασθαι δύναμαι .
στένων δ ὅμως ἀντέχω τὸν ἐκ πρώτης ἡλικίας ἐνιδρυμένον τῇ ψυχῇ παιδείας ἵμερον ἔχων , ὃς ἔλεόν μου καὶ οἶκτον ἀεὶ λαμβάνων ἀνεγείρει καὶ ἀνακουφίζει .
διὰ τοῦτον ἔστιν ὅτε τὴν κεφαλὴν ἐπαίρω καὶ τοῖς τῆς ψυχῆς ὄμμασιν ἀμυδρῶς μὲν  τὸ γὰρ ὀξυδερκὲς αὐτῶν ἡ τῶν ἀλλοκότων πραγμάτων ἀχλὺς ἐπεσκίασεν  ἀλλ  ἀναγκαίως γοῦν περιβλέπομαι τ ἀν κύκλῳ καθαρᾶς καὶ ἀμιγοῦς κακῶν ζωῆς σπάσαι γλιχόμενος .
εἰ δέ μοι καὶ ἐξ ἀπροσδοκήτου βραχεῖα γένοιτο εὐδία καὶ γαλήνη θορύβων τῶν ἐν πολιτείᾳ , ὑπόπτερος ἐπικυματίζω μόνον οὐκ ἀεροπορῶν , αὔραις τῆς ἐπιστήμης καταπνεόμενος , ἥ με πολλάκις ἀναπείθει δραπετεύειν συνημερεύσοντα αὐτῇ καθάπερ ἀπὸ δεσποτῶν ἀμειλίκτων , οὐκ ἀνθρώπων μόνον ἀλλὰ καὶ πραγμάτων ἀλλαχόθεν ἄλλων χειμάρρου τρόπον ἐπεισχεομένων 0 .
ἀλλὰ γὰρ καὶ ἐπὶ τούτοις θεῷ προσῆκον εὐχαριστεῖν , ὅτι καίτοι κατακλυζόμενος οὐκ ἐγκαταπίνομαι βύθιος 0 ·
ἀλλὰ καὶ τοὺς τῆς ψυχῆς ὀφθαλμούς , οὓς ἀπογνώσει τινὸς χρηστῆς ἐλπίδος ᾠήθην ἤδη πεπηρῶσθαι , διοίγω καὶ φωτὶ τῷ σοφίας ἐναυγάζομαι μὴ πάντα τὸν βίον τῷ σκότῳ παραδοθείς .
ἰδού γέ τοι τολμῶ μὴ μόνον τοῖς ἱεροῖς Μωυσέως ἑρμηνεύμασιν ἐντυγχάνειν , ἀλλὰ καὶ φιλεπιστημόνως διακύπτειν εἰς ἕκαστον καὶ ὅσα μὴ γνώριμα τοῖς πολλοῖς διαπτύττειν καὶ ἀναφαίνειν 0 .
ἐπεὶ δὲ τῶν δέκα λογίων , ἅπερ αὐτὸς ἔχρησεν ὁ θεὸς ἄνευ προφήτου καὶ ἑρμηνέως , πέντε μὲν εἴρηται τὰ χαραχθέντα ἐν τῇ προτέρᾳ δέλτῳ καὶ ὅσα τῶν κατὰ μέρος συνέτεινεν εἰς ταῦτα , δεῖ δ ἐν τῷ παρόντι καὶ τὰ λοιπὰ τὰ κατὰ τὴν ἑτέραν δέλτον ὡς οἷόν τε ἄριστα συνυφῆναι , πειράσομαι πάλιν καθ ἕκαστον τῶν γενῶν ἐφαρμόζειν τοὺς ἐν εἴδει νόμους 0 .
ἐν δὲ τῇ δευτέρᾳ δέλτῳ πρῶτον γράμμα τοῦτ ἐστίν ·
„ οὐ μοιχεύσεις “ , ὅτι , οἶμαι , πανταχοῦ τῆς οἰκουμένης μέγα πνεῖ ἡ ἡδονὴ καὶ οὐδὲν μέρος τὴν δυναστείαν αὐτῆς ἐκπέφευγεν , οὐ τῶν κατὰ γῆν , οὐ τῶν κατὰ θάλατταν , οὐ τῶν ἐν ἀέρι ·
χερσαῖά τε γὰρ καὶ πτηνὰ καὶ ἔνυδρα πάντα διὰ πάντων τέθηπε καὶ περιέπει καὶ τοῖς ἐπιτάγμασιν αὐτῆς ὑπείκει πρός τι βλέμμα καὶ νεῦμα ἀφορῶντα κ ἂν εἰ φρυάττοιτο ὑπ  ἀλαζονείας ἀσμενίζοντα καὶ μόνον οὐ φθάνοντα τὰς προστάξεις ὀξύτητι καὶ ἀνυπερθέτῳ τάχει τῶν ὑπηρεσιῶν .
ἔχει μὲν οὖν καὶ ἡ κατὰ φύσιν ἡδονὴ πολλὴν καὶ πολλάκις μέμψιν , ὅταν ἀμέτρως καὶ ἀκορέστως χρῆταί τις αὐτῇ , καθάπερ οἱ περὶ ἐδωδὴν ἄπληστοι , κ ἂν εἰ μηδὲν τῶν ἀπαγορευομένων προσφέροιντο , καὶ οἱ φιλογύναιοι συνουσίαις ἐπιμεμηνότες καὶ λαγνίστερον ὁμιλοῦντες γυναιξὶν οὐκ ἀλλοτρίαις ἀλλὰ ταῖς ἑαυτῶν 0 .
ἡ δὲ μέμψις σώματός ἐστι μᾶλλον ἢ ψυχῆς κατὰ τοὺς πολλούς , πολλὴν μὲν ἔχοντος εἴσω φλόγα , ἣ τὴν παραβληθεῖσαν τροφὴν ἐξαναλίσκουσα ἑτέραν οὐκ εἰς μακρὰν ἐπιζητεῖ , πολλὴν δὲ ἰκμάδα , ἧς τὸ ῥοῶδες διὰ τῶν γεννητικῶν ἀποχετεύεται κνησμοὺς καὶ ὀδαξησμοὺς ἐμποιοῦν καὶ γαργαλισμοὺς ἀπαύστους 0 .
τοὺς δὲ καὶ γυναιξὶν ἄλλων καὶ ἔστιν ὅτε οἰκείων καὶ φίλων ἐπιμεμηνότας καὶ ἐπὶ λύμῃ τῶν πλησίον ζῶντας , ὅλα γένη πολυάνθρωπα κιβδηλεύειν ἐπιχειροῦντας καὶ τὰς μὲν ἐπὶ γάμοις εὐχὰς παλιμφήμους τὰς δὲ ἐπὶ τέκνοις ἐλπίδας ἀτελεῖς ἀπεργαζομένους , ἀνίατον νόσον ψυχῆς νοσοῦντας , ὡς κοινοὺς ἐχθροὺς ἅπαντος ἀνθρώπων γένους κολαστέον θανάτῳ , ὡς μή τε ζῶντες ἐν ἀδείᾳ πλείους διαφθείροιεν οἴκους μή τε διδάσκαλοι γένοιντο ἑτέρων , οἷς τὰ πονηρὰ τῶν ἐπιτηδευμάτων ζηλοῦν ἐπιμελές 0 .
Εὖ μέντοι καὶ τὰ ἄλλα τὰ περὶ τὰς ὁμιλίας ὁ νόμος διετάξατο .
κελεύει γὰρ οὐ μόνον ἀλλοτρίων ἀπέχεσθαι γυναικῶν , ἀλλὰ καὶ χηρευουσῶν μητρυιῶν , αἷς οὐ θέμις συνέρχεσθαι 0 .
τὸ Περσικὸν ἔθος εὐθὺς ἀποστραφεὶς καὶ μυσαξάμενος ἀπεῖπεν ὡς μέγιστον ἀνοσιούργημα 0 ·
μητέρας γὰρ οἱ ἐν τέλει Περσῶν τὰς ἑαυτῶν ἄγονται καὶ τοὺς φύντας ἐκ τούτων εὐγενεστάτους νομίζουσι καὶ βασιλείας , ὡς λόγος , τῆς μεγίστης ἀξιοῦσιν 0 ·
οὗ τί ἂν γένοιτο δυσσεβέστερον ἀνοσιούργημα ;
πατρὸς εὐνὴν τετελευτηκότος , ἣν ἄψαυστον ὡς ἱερὰν ἐχρῆν φυλάττεσθαι , καταισχύνειν , γήρως δὲ καὶ μητρὸς αἰδῶ μὴ λαμβάνειν , τὸν αὐτὸν τῆς αὐτῆς υἱὸν καὶ ἄνδρα γίνεσθαι καὶ πάλιν τὴν αὐτὴν τοῦ αὐτοῦ καὶ γυναῖκα καὶ μητέρα , καὶ τοὺς ἀμφοῖν παῖδας τοῦ μὲν πατρὸς ἀδελφούς , υἱωνοὺς δὲ τῆς μητρός , καὶ τὴν μὲν ὧν ἔτεκε μητέρα τε καὶ μάμμην , τὸν δὲ ὧν ἐγέννησεν ἐν τ αὐτῷ πατέρα τε καὶ ὁμομήτριον ἀδελφόν  ταῦτ  ἐπράχθη τὸ παλαιὸν καὶ παρ Ἕλλησιν ἐν Θήβαις ἐπὶ τοῦ Λαΐου παιδὸς Οἰδίποδος καὶ ἐπράχθη κατ ἄγνοιαν , οὐχ ἑκουσίῳ γνώμῃ , καὶ ὅμως τοσαύτην κακῶν φορὰν ἤνεγκεν ὁ γάμος , ὡς μηδὲν ἐλλειφθῆναι τῶν εἰς τὴν ἀνωτάτω βαρυδαιμονίαν 0 1 2 .
πολέμων τε γὰρ ἐμφυλίων καὶ ξενικῶν διαδοχαὶ καθάπερ κλῆρος παισὶ καὶ ἐκγόνοις παρὰ πατέρων καὶ προγόνων ἀπελείπετο καὶ πορθήσεις πόλεων τῶν ἐν τῇ Ἑλλάδι μεγίστων ἐγίνοντο καὶ φθοραὶ στρατιωτικῶν δυνάμεων ἐγχωρίων τε καὶ τῶν κατὰ συμμαχίαν ἀφικνουμένων καὶ ἡγεμόνων τῶν παρ ἑκατέροις ἀρίστων ἐπάλληλοι φθοραὶ καὶ διὰ τὰς περὶ κράτους  καὶ  ἀρχῆς ἀσυμβάτους ἔχθρας ἀδελφοκτονίαι , δι ἃς οὐ μόνον αἱ συγγένειαι καὶ πατρίδες ἀλλὰ καὶ ἡ πλείστη μοῖρα τοῦ Ἑλληνικοῦ παντὸς ἐξεφθάρη πανωλεθρίᾳ ·
κεναὶ γὰρ αἱ πρότερον εὐανδροῦσαι πόλεις οἰκητόρων μνημεῖα τῶν τῆς Ἑλλάδος συμφορῶν ὑπελείφθησαν , ἀτυχὴς θέα τοῖς ὁρῶσιν .
οὐ μὴν οὐ δὲ Πέρσαι , παρ οἷς ταῦτα ἐπιτηδεύεται , τῶν παραπλησίων κακῶν ἀμοιροῦσιν ·
ἀεὶ γὰρ ἐν στρατείαις καὶ μάχαις εἰσὶ κτείνοντες καὶ κτεινόμενοι καὶ τοτὲ μὲν τοὺς πλησιοχώρους κατατρέχοντες τοτὲ δὲ τοὺς ἐπανισταμένους ἀμυνόμενοι ·
πολλοὶ δὲ πολλαχόθεν ἐπανίστανται , τοῦ βαρβαρικοῦ μὴ πεφυκότος ἠρεμεῖν ·
πρὶν γοῦν καταλυθῆναι τὴν ἐν χερσὶ στάσιν , ἑτέρα φύεται , ὡς μηδένα τοῦ ἔτους ὑπεξῃρῆσθαι καιρὸν εἰς ἡσυχίαν , ἀλλὰ καὶ θέρους καὶ χειμῶνος μεθ  ἡμέραν καὶ νύκτωρ ὁπλοφορεῖν , πλείω χρόνον ἐν τοῖς στρατοπέδοις ἐν ὑπαίθρῳ ταλαιπωροῦντας ἢ ἐν ταῖς πόλεσιν οἰκοῦντας διὰ πολλὴν ἔνδειαν εἰρήνης 0 .
ἐῶ λέγειν τὰς τῶν βασιλέων μεγάλας καὶ ὑπερόγκους εὐπραγίας , οἷς ἀγώνισμα πρῶτον εὐθὺς ἅμα τῇ παραλήψει τῆς ἡγεμονίας τὸ μέγιστον ἄγος , ἀδελφοκτονία , μαντευομένων τὴν ἐκ τῶν ἀδελφῶν γενησομένην ἴσως ἐπίθεσιν ὑπὲρ τοῦ δοκεῖν εὐλόγως κτείνειν 0 .
ἅπερ μοι δοκεῖ πάντα συμβαίνειν διὰ τὰς ἀναρμόστους υἱῶν πρὸς μητέρας ὁμιλίας , τῆς ἐφόρου τῶν ἀνθρωπείων δίκης ἀμυνομένης τῶν ἀνοσιουργημάτων τοὺς ἀσεβοῦντας ·
ἀσεβοῦσι δ οὐχ οἱ δρῶντες μόνον , ἀλλὰ καὶ ὅσοι τοῖς δρῶσιν ἑκουσίῳ γνώμῃ συνεπιγράφονται .
τοσαύτην δὲ ὁ ἡμέτερος νόμος φυλακὴν πεποίηται τοῦ πράγματος , ὥστε οὐ δὲ προγονῷ τελευτήσαντος πατρὸς ἄγεσθαι μητρυιὰν ἐφῆκε , διά τε τὴν εἰς τὸν πατέρα τιμὴν καὶ διότι μητρυιᾶς καὶ μητρὸς ὄνομα συγγενές , εἰ καὶ μὴ τὸ τῆς ψυχῆς συνῳδὸν πάθος 0 1 ·
ὁ γὰρ ἀλλοτρίας ἀπέχεσθαι διδαχθείς , ὅτι μητρυιὰ προσερρήθη , πολὺ μᾶλλον ἀφέξεται τῆς φύσει μητρός ·
καὶ εἴ τις διὰ τὴν ἐπὶ τῷ πατρὶ μνήμην αἰδεῖται τὴν ἐκείνου ποτὲ γενομένην γυναῖκα , δῆλός ἐστιν ἕνεκα τῆς εἰς ἀμφοτέρους τοὺς γονεῖς τιμῆς οὐδὲν βουλευσόμενος ἐπὶ τῇ μητρὶ νεώτερον , ἐπεὶ καὶ σφόδρα ἐστὶν εὔηθες ἡμίσει μέρει τοῦ γένους χαριζόμενον ὁλοκλήρου καὶ παντελοῦς ὀλιγωρεῖν δοκεῖν .
ἑξῆς ἐστι παράγγελμα μη δ ἀδελφὴν ἐγγυᾶσθαι , πάνυ σπουδαῖον καὶ συντεῖνον εἰς ἐγκράτειαν ὁμοῦ καὶ εὐκοσμίαν .
ὁ μὲν οὖν Ἀθηναῖος Σόλων ὁμοπατρίους ἐφεὶς ἄγεσθαι τὰς ὁμομητρίους ἐκώλυσεν , ὁ δὲ Λακεδαιμονίων νομοθέτης ἔμπαλιν τὸν ἐπὶ ταῖς ὁμογαστρίοις γάμον ἐπιτρέψας τὸν πρὸς τὰς ὁμοπατρίους ἀπεῖπεν ·
ὁ δὲ τῶν Αἰγυπτίων χλεύην θέμενος τὴν ἑκατέρων εὐλάβειαν ὡς ἡμίεργα διαταταττομένων εὐφόρησεν εἰς ἀσέλγειαν , ἐπιδαψιλευόμενος δυσθεράπευτον κακὸν σώμασι καὶ ψυχαῖς ἀκρασίαν καὶ παρασχὼν ἄδειαν ἁπάσας ἀδελφὰς ἄγεσθαι , τάς τε ἰδίας τοῦ ἑτέρου τῶν γονέων , τοῦδε ἢ τοῦδε , καὶ τὰς ἐξ ἀμφοῖν καὶ τὰς οὐ νεωτέρας μόνον ἀλλὰ καὶ πρεσβυτέρας καὶ ἰσήλικας 0 ·
καὶ δίδυμοι γὰρ πολλάκις ἐγεννήθησαν , οὓς ἡ μὲν φύσις ἅμα τῇ γενέσει διήρτησε καὶ διέζευξεν , ἡ δ ἀκολασία καὶ φιληδονία εἰς κοινωνίαν ἐκάλεσεν ἀκοινώνητον καὶ ἁρμονίαν ἀνάρμοστον .
ἅπερ ἐκμυσαξάμενος ὁ ἱερώτατος Μωυσῆς ὡς ἀλλότρια καὶ ἐχθρὰ πολιτείας ἀνεπιλήπτου καὶ προτρέποντα καὶ ἀλείφοντα πρὸς τὰ αἴσχιστα τῶν ἐπιτηδευμάτων ἀνὰ κράτος ἀπεῖπεν ἀδελφῇ συνέρχεσθαι , εἴ τε ἐξ ἀμφοῖν εἴ τε καὶ μόνου γένοιτο τοῦ ἑτέρου 0 .
τί γὰρ δεῖ τὸ τῆς αἰδοῦς κάλλος αἰσχύνειν ;
τί δ ἀχρωμάτους κατασκευάζειν παρθένους , ἃς ἐρυθριᾶν ἀναγκαῖον 0 ;
τί δὲ τὰς πρὸς τοὺς ἄλλους ἀνθρώπους κοινωνίας καὶ ἐπιμιξίας ἐπέχειν εἰς βραχὺ χωρίον τὸ ἑκάστης οἰκίας συνωθοῦντας μέγα καὶ λαμπρὸν γένος ἐκτείνεσθαι καὶ χεῖσθαι δυνάμενον εἰς ἠπείρους καὶ νήσους καὶ τὴν οἰκουμένην πᾶσαν 0 ;
αἱ γὰρ πρὸς τοὺς ὀθνείους ἐπιγαμίαι καινὰς ἀπεργάζονται συγγενείας τῶν ἀφ  αἵματος οὐκ ἀποδεούσας .
ὧν χάριν πολλὰς καὶ ἄλλας ὁμιλίας ἐκώλυσε προστάξας μὴ θυγατριδῆν , μὴ υἱιδῆν , μὴ τηθίδα πρὸς πατρὸς ἢ μητρός , μὴ θείου ἢ υἱοῦ ἢ ἀδελφοῦ γυναῖκα γενομένην ἐγγυᾶσθαι , μηδ  αὖ προγονὴν ἢ χήραν ἢ παρθένον ζώσης μὲν τῆς γυναικὸς  ἄπαγε  ἀλλὰ μη δ ἀποθανούσης 0 ·
δυνάμει γὰρ ὅ γε πατρωὸς πατὴρ ὀφείλων τὴν ἐκ τῆς γυναικὸς ἐν τάξει θυγατρὸς τίθεσθαι 0 .
πάλιν δύο ἀδελφὰς ἄγεσθαι τὸν αὐτὸν οὐκ ἐπιτρέπει , οὔ τ ἐν τῷ αὐτῷ οὔ τ ἐν διαφέρουσι χρόνοις , κ ἂν τύχῃ τις ἣν προέγημεν ἀπεωσμένος ·
ζώσης γὰρ ἔτι τῆς συνοικούσης , εἴ τε καὶ ἀπηλλαγμένης , ἐάν τε χηρεύῃ ἐάν τε καὶ ἑτέρῳ γαμηθῇ , τὴν ἀδελφὴν οὐχ ὅσιον ὑπέλαβεν ἐπὶ τὰ τῆς ἠτυχηκυίας παρέρχεσθαι , προδιδάσκων τὰ συγγενικὰ δίκαια μὴ λύειν μη δ ἐπιβαίνειν πταίσμασι τῆς οὕτως ἡνωμένης κατὰ γένος μη δ ἐναβρύνεσθαι καὶ ἐντρυφᾶν θεραπευομένην ὑπὸ τῶν ἐχθρῶν ἐκείνης καὶ ἀντιθεραπεύουσαν αὐτούς 0 .
ἐγείρονται γὰρ ἐκ τούτων χαλεπαὶ ζηλοτυπίαι καὶ δυσπαρηγόρητοι φιλονεικίαι φορὰς ἀμυθήτους ἐπάγουσαι κακῶν ·
ὅμοιον γὰρ ὡς εἰ καὶ τὰ μέρη τοῦ σώματος τῆς κατὰ φύσιν ἁρμονίας ἐκστάντα καὶ κοινωνίας στασιάζοι πρὸς ἄλληλα , ὃ νόσους ἀνιάτους ἀπεργάζεται καὶ φθοράς 0 ·
ἀδελφαὶ δέ , εἰ καὶ διαιρετὰ μέρη γεγόνασιν , ἀλλ οὖν ἁρμόζονται καὶ ἑνοῦνται φύσει καὶ συγγενείᾳ μιᾷ ·
ἡ δὲ ζηλοτυπία , πάθος ἀργαλεώτατον , ἀπορρήττουσα χαλεπὰ καινουργεῖ κακὰ καὶ δυσίατα .
ἀλλὰ μη δὲ ἀλλοεθνεῖ , φησί , κοινωνίαν γάμου συντίθεσο , μή ποτε μαχομένοις ἔθεσιν ὑπαχθεὶς ἐνδῷς καὶ τῆς πρὸς εὐσέβειαν ὁδοῦ λάθῃς διαμαρτὼν πρὸς ἀνοδίαν ἐκτραπείς ·
καὶ τάχα μὲν αὐτὸς ἀνθέξεις ἐκ πρώτης ἡλικίας ἡρματισμένος ὑποθήκαις ἀρίσταις , ἃς οἱ γονεῖς κατεπᾴδοντες ἀεὶ τοὺς ἱεροὺς νόμους ὑφηγοῦντο ·
δέος δὲ οὐ μικρόν ἐστι περὶ υἱῶν καὶ θυγατέρων , ἴσως γὰρ δελεασθέντες νόθοις πρὸ γνησίων ἔθεσι κινδυνεύουσι τὴν τοῦ ἑνὸς θεοῦ τιμὴν ἀπομαθεῖν , ὅπερ ἐστὶν ἀρχὴ καὶ τέλος τῆς ἀνωτάτω βαρυδαιμονίας .
ἐὰν δέ , φησίν , ἀνδρὸς ἀπαλλαγεῖσα γυνὴ καθ  ἣν ἂν τύχῃ πρόφασιν ἑτέρῳ γημαμένη πάλιν χηρεύσῃ , ζῶντος ἢ καὶ τετελευτηκότος τοῦ δευτέρου , μὴ ἐπανίτω πρὸς ἄνδρα τὸν πρότερον , ἀλλὰ πᾶσι τοῖς ἄλλοις ἔνσπονδος μᾶλλον ἢ τῷδε γενέσθω , θεσμοὺς παραβᾶσα τοὺς ἀρχαίους , ὧν ἐξελάθετο φίλτρα καινὰ πρὸ τῶν παλαιῶν ἑλομένη 0 .
πρὸς δὲ συμβάσεις εἴ τις ἐθέλει χωρεῖν ἀνὴρ τῇ τοιαύτῃ γυναικί , μαλακίας καὶ ἀνανδρίας ἐκφερέσθω δόξαν , ἐκτετμημένος τῆς ψυχῆς τὸ βιωφελέστατον , μισοπόνηρον πάθος , ὑφ οὗ καὶ τὰ οἴκων καὶ τὰ πόλεων πράγματα κατορθοῦται , καὶ δύο τὰ μέγιστα τῶν ἀδικημάτων εὐφόρως ἀπομαξάμενος , μοιχείαν τε καὶ προαγωγείαν ·
αἱ γὰρ αὖθις καταλλαγαὶ μηνύματ εἰσὶ τοῦ ἑκατέρου ·
θανάτου δίκην τινέτω σὺν τῇ γυναικί .
φορὰ τῶν μηνιαίων ὁπότε γένοιτο , μὴ ψαυέτω γυναικὸς ἀνήρ , ἀλλὰ τὸν χρόνον ἐκεῖνον ὁμιλίας ἀνεχέτω νόμον φύσεως αἰδούμενος καὶ ἅμα προδιδασκόμενος μὴ ἀτελεῖς γονὰς ἀκαίρου καὶ ἀμούσου χάριν ἡδονῆς προΐεσθαι ·
ὅμοιον γὰρ ὡς εἴ τις γεωπόνος ὑπὸ μέθης ἢ φρενοβλαβείας πυροὺς καὶ κριθὰς εἰς λίμνας καὶ χειμάρρους ἀντὶ πεδίων σπείροι , ξηραῖς γὰρ γενομέναις ταῖς ἀρούραις καταβάλλεσθαι χρὴ τὸν σπόρον εἰς εὐκαρπίαν 0 .
καθαίρει δὲ καὶ ἡ φύσις ἑκάστῳ μηνὶ τὴν μήτραν οἷά τινα θαυμαστὴν ἄρουραν , ἧς τὸν καιρὸν ἀγαθοῦ γεωργοῦ τρόπον ἐπιτηρητέον , ἵν  ἔτι μὲν ἐπικλυζομένης ἐπέχοι τὸν σπόρον  λήσεται γὰρ τῇ φορᾷ κατασυρεὶς ὑπὸ τῆς ὑγρότητος τοὺς σπερματικοὺς τόνους οὐ χαλασθεὶς μόνον ἀλλὰ καὶ εἰς ἅπαν ἐκλυθείς 0 ·
οὗτοι δ εἰσὶν οἱ ἐν τῇ μήτρᾳ τῷ τῆς φύσεως ἐργαστηρίῳ ζῳοπλαστοῦντες καὶ τῶν μερῶν ἕκαστον σώματός τε καὶ ψυχῆς ἀκρότητι τέχνης τελεσιουργοῦντες  , εἰ δ ἐπίσχοι τὰ μηνιαῖα , θαρρῶν ἤδη γόνιμα κατασπείροι μηκέτι φθορὰς τῶν καταβληθησομένων δεδιώς .
ὀνειδιστέον καὶ τοῖς σκληρὰν καὶ λιθώδη γῆν ἀροῦσιν ·
οὗτοι δὲ τίνες ἂν εἶεν ἢ οἱ στείραις συνερχόμενοι γυναιξί 0 ;
θήρᾳ γὰρ αὐτὸ μόνον ἡδονῆς ἀκράτορος ὡς οἱ λαγνίστατοι τὰς γονὰς ἑκουσίῳ γνώμῃ διαφθείρουσιν ·
ἐπεὶ τίνος ἄλλου χάριν ἐγγυῶνται τὰς τοιαύτας ;
οὐ μὴν δι ἐλπίδα τέκνων , ἣν ἴσασιν ἐξ ἀνάγκης ἀτελῆ γενησομένην , ἀλλὰ δι ὑπερβάλλοντα οἶστρον καὶ ἀκρασίαν ἀνίατον 0 .
ὅσοι μὲν οὖν ἄγονται κόρας ἀγνοίᾳ τοῦ πῶς ἔχουσιν εὐθὺς εὐτοκίας ἢ τ οὐναντίον , ὁπόταν χρόνῳ μακρῷ ὕστερον ἐκ τῆς ἀγονίας αἰσθανόμενοι στείρας αὐτὰς μὴ ἀποπέμπωνται , συγγνώμης εἰσὶν ἐπάξιοι συνηθείας , βιαστικωτάτου πράγματος , ἡττώμενοι καὶ φίλτρα ἀρχαῖα συμβιώσει μακρᾷ ταῖς ψυχαῖς ἐνεσφραγισμένα λύειν ἀδυνατοῦντες 0 .
ὅσοι δὲ προδεδοκιμασμένας ἑτέροις ἀνδράσιν ὡς εἰσὶν ἄγονοι μνῶνται συῶν τρόπον ἢ τράγων ὀχεύοντες αὐτὸ μόνον , ἐν ἀσεβῶν στήλαις ἐγγραφέσθωσαν ὡς ἀντίπαλοι θεοῦ 0 ·
τῷ μὲν γὰρ ἅτε φιλοζῴῳ καὶ φιλανθρώπῳ δι ἐπιμελείας τῆς πάσης ἐστὶ σωτηρίαν καὶ μονὴν τοῖς γένεσιν ἅπασιν ἐργάζεσθαι , οἱ δ ἅμα τῇ καταβολῇ σβέσιν τοῖς σπέρμασι τεχνάζοντες ἐχθροὶ τῆς φύσεως ὁμολογουμένως εἰσίν .
ἐπεισκεκώμακε δὲ ταῖς πόλεσιν ἕτερον πολὺ τοῦ λεχθέντος μεῖζον κακόν , τὸ παιδεραστεῖν , ὃ πρότερον μὲν καὶ λεχθῆναι μέγα ὄνειδος ἦν , νυνὶ δ ἐστὶν αὔχημα οὐ τοῖς δρῶσι μόνον , ἀλλὰ καὶ τοῖς πάσχουσιν , οἳ νόσον θήλειαν νοσεῖν ἐθιζόμενοι τάς τε ψυχὰς καὶ τὰ σώματα διαρρέουσι μηδὲν ἐμπύρευμα τῆς ἄρρενος γενεᾶς ἐῶντες ὑποτύφεσθαι , περιφανῶς οὕτως τὰς τῆς κεφαλῆς τρίχας ἀναπλεκόμενοι καὶ διακοσμούμενοι καὶ ψιμμυθίῳ καὶ φύκεσι καὶ τοῖς ὁμοιοτρόποις τὰς ὄψεις τριβόμενοι καὶ ὑπογραφόμενοι καὶ εὐώδεσι μύροις λίπα χριόμενοι  προσαγωγὸν γὰρ μάλιστα ἐν τοῖς τοιούτοις τὸ εὐῶδες ἐν ἅπασι τοῖς εἰς εὐκοσμίαν ἠσκημένοις  , καὶ τὴν ἄρρενα φύσιν ἐπιτηδεύσει τεχνάζοντες εἰς θήλειαν μεταβάλλειν οὐκ ἐρυθριῶσι .
καθ  ὧν φονᾶν ἄξιον νόμῳ πειθαρχοῦντας , ὃς κελεύει τὸν ἀνδρόγυνον τὸ φύσεως νόμισμα παρακόπτοντα νηποινεὶ τεθνάναι , μηδεμίαν ἡμέραν ἀλλὰ μη δ ὥραν ἐώμενον ζῆν , ὄνειδος αὑτοῦ καὶ οἰκίας καὶ πατρίδος ὄντα καὶ τοῦ σύμπαντος ἀνθρώπων γένους 0 .
ὁ δὲ παιδεραστὴς ἴστω τὴν αὐτὴν δίκην ὑπομένων , ἐπειδὴ τὴν παρὰ φύσιν ἡδονὴν διώκει καὶ τὰς πόλεις τό γε ἐπ αὐτὸν ἧκον μέρος ἐρήμους καὶ κενὰς ἀποδείκνυσιν οἰκητόρων διαφθείρων τὰς γονὰς καὶ προσέτι τῶν μεγίστων κακῶν , ἀνανδρίας καὶ μαλακίας , ὑφηγητὴς καὶ διδάσκαλος ἀξιοῖ γενέσθαι τοὺς νέους ὡραΐζων καὶ τὸ τῆς ἀκμῆς ἄνθος ἐκθηλύνων , ὃ πρὸς ἀλκὴν καὶ ῥώμην ἀλείφειν ἁρμόττον ἦν , καὶ τελευταῖον ὅτι κακοῦ τρόπον γεωργοῦ τὰς μὲν βαθυγείους καὶ εὐκάρπους ἀρούρας χερσεύειν ἐᾷ μηχανώμενος ἐπ αὐταῖς ἀγονίαν , ἐξ ὧν δ οὐδὲν βλάστημα προσδοκᾶται τὸ παράπαν , εἰς ταῦτα πονεῖται μεθ ἡμέραν τε καὶ νύκτωρ .
αἴτιον δ οἶμαι τὸ παρὰ πολλοῖς τῶν δήμων ἀκρασίας καὶ μαλακίας ἆθλα κεῖσθαι 0 ·
τοὺς γοῦν ἀνδρογύνους ἔστιν ἰδεῖν διὰ πληθυούσης ἀγορᾶς ἀεὶ σοβοῦντας κ ἀν ταῖς ἑορταῖς προπομπεύοντας καὶ τὰ ἱερὰ τοὺς ἀνιέρους διειληχότας καὶ μυστηρίων καὶ τελετῶν κατάρχοντας καὶ τὰ Δήμητρος ὀργιάζοντας .
ὅσοι δ αὐτῶν τὴν καλὴν νεανιείαν προσεπιτείνοντες εἰς ἅπαν ὠρέχθησαν μεταβολῆς τῆς εἰς γυναῖκας καὶ τὰ γεννητικὰ προσαπέκοψαν , ἁλουργίδας ἀμπεχόμενοι καθάπερ οἱ μεγάλων ἀγαθῶν αἴτιοι ταῖς πατρίσι προέρχονται δορυφορούμενοι , τοὺς ὑπαντῶντας ἐπιστρέφοντες .
εἰ δ ἦν ἀγανάκτησις οἵα παρὰ τῷ ἡμετέρῳ νομοθέτῃ κατὰ τῶν τὰ τοιαῦτα τολμώντων καὶ ὡς κοινὰ τῶν πατρίδων ἄγη καὶ μιάσματα δίχα συγγνώμης ἀνῃροῦντο , πολλοὺς ἂν ἑτέρους συνέβαινε νουθετεῖσθαι 0 ·
αἱ γὰρ τῶν προκαταγνωσθέντων ἀπαραίτητοι τιμωρίαι ἀνακοπὴν οὐ βραχεῖαν ἐργάζονται τοῖς ζηλωταῖς τῶν ὁμοίων ἐπιτηδευμάτων .
ἀλλὰ γὰρ ἔνιοι τὰς Συβαριτῶν καὶ τὰς ἔτι λαγνιστέρων ἐπιθυμίας ζηλώσαντες τὸ μὲν πρῶτον ὀψοφαγίαις καὶ οἰνοφλυγίαις καὶ ταῖς ἄλλαις ταῖς γαστρὸς καὶ τῶν μετὰ γαστέρα ἡδοναῖς ἐνησκήθησαν , εἶτα δὲ κορεσθέντες ἐξύβρισαν  ὕβριν γὰρ κόρος γεννᾶν πέφυκεν  , ὡς ὑπὸ φρενοβλαβείας λυττᾶν καὶ ἐπιμεμηνέναι μηκέτ ἀνθρώποις εἴ τ ἄρρεσιν εἴ τε θηλείαις ἀλλὰ καὶ ἀλόγοις ζῴοις , ὥσπερ ἐν Κρήτῃ φασὶ τὸ παλαιὸν τὴν γυναῖκα Μίνω τοῦ βασιλέως ὄνομα Πασιφάην 0 1 2 ·
ταύρου γὰρ ἐρασθεῖσαν καὶ τῷ πάθει σφαδᾴζουσαν ἕνεκα τῆς περὶ τὴν ὁμιλίαν ἀπογνώσεως  ἀποτυγχανόμενος γὰρ ἔρως οὐ μετρίως ἐπιτείνεται  Δαιδάλῳ τὴν κατέχουσαν συμφορὰν ἀνενεγκεῖν , ὃς ἦν τῶν κατ αὐτὸν ἄριστος δημιουργός ·
τὸν δὲ πάνυ δεινὸν ὄντα ταῖς ἐπινοίαις τὰ ἀθήρατα θηρᾶν δούρειον κατασκευάσαι βοῦν καὶ διὰ τῆς ἑτέρας πλευρᾶς ἐνθεῖναι τὴν Πασιφάην , τὸν δὲ ταῦρον ὁρμήσαντα ὡς ἐπὶ ζῷον συγγενὲς ἐπιβαίνειν 0 ·
ἐγκύμονα δὲ γενομένην χρόνοις ὕστερον ἀποτεκεῖν μιξόθηρα τὸν ἐπικαλούμενον Μινώταυρον .
εἰκὸς δὲ καὶ ἄλλας ἔσεσθαι Πασιφάας , ἀχαλινώτων ἐωμένων τῶν παθῶν , καὶ οὐ γυναῖκας μόνον ἀλλὰ καὶ ἄνδρας ἐπιμανήσεσθαι θηρίοις , ἐξ ὧν γενήσεσθαι τέρατα παλίμφημα , μηνύματα τῆς ἀνθρώπων ὑπερβαλλούσης βδελυρίας 0 ·
δι ἣν ἴσως καὶ αἱ τῶν ἀνυπάρκτων καὶ μεμυθευμένων ἀγένητοι φύσεις Ἱπποκενταύρων καὶ Χιμαιρῶν καὶ τῶν ὁμοιοτρόπων ἔσονται .